মতিঝিল মডেল স্কুল এন্ড কলেজ বাংলাদেশের একটি বিদ্যালয় যা ঢাকার মতিঝিল এলাকায় অবস্থিত। ১৯৮০ সালে বিদ্যালয়টি প্রতিষ্ঠিত হয়। প্রতিষ্ঠাতা বীর মুক্তিযোদ্ধা মেসবাহ উদ্দিন সাবু । এখানে আনুমানিক বারো হাজারের বেশি ছাত্র -ছাত্রী পড়াশুনা করে। স্কুলটি দুটি শাখাতে পরিচালিত হয়, প্রধান শাখাটি ঢাকার মতিঝিলের এজিবি কলোনিতে এবং অপর শাখাটি বাসাবোতে অবস্থিত। প্রতিষ্ঠানটিতে প্রভাতি (বাংলা: বালিকা প্রাথমিক, মাধ্যমিক ও কলেজ শাখা ) এবং দিবা (বাংলা: বালক)  শিফটে পরিচালিত হয়। স্কুল শাখায় ইংরেজি ভার্সন রয়েছে। মতিঝিল শাখাতে ইংরেজি ভার্সন পরিচালিত হয়। ইংরেজি ভার্সনের প্রভাতি (বালিকা: ১ম-১০ম এবং বালক: ক্লাস ১ম-৫ম) এবং দিবা (বালক: ৬ষ্ঠ -১০ম) শিফটে পরিচালিত হয়। কলেজের একটি মাত্র শাখা বিদ্যমান। কলেজ শাখাটি শুধুমাত্র বালিকাদের জন্য এবং কলেজ প্রভাতি (একাদশ-দ্বাদশ) শিফটে পরিচালিত হয়।   অবস্থান    মতিঝিল ব্রাঞ্চ  মতিঝিল ব্রাঞ্চ কমলাপুর রেলওয়ে স্টেশন থেকে ২০০ গজ পশ্চিম - উত্তর কোণে মতিঝিল কলোনির মধ্যে অবস্থিত । এরিয়া কোড ১০০০   বাসাবো ব্রাঞ্চ  এটি খিলগাঁও ফ্লাইওভার বা অতীশ দীপংকর মহাসড়ক থেকে ১০ গজ দূরে উত্তরে মেইন গেট। এরিয়া কোড-১২১৪   কলেজ  প্রভাতি শাখায় ষষ্ঠ থেকে নবম তলায় শ্রেণি কার্যক্রম অনুষ্ঠিত হয়। ছাত্রীদের উঠা- নামার জন্য সুপরিসর অত্যাধুনিক লিফট ব্যবহৃত হয়।   ইতিহাস    মূল শাখা প্রতিষ্ঠা  মতিঝিল মডেল স্কুল অ্যান্ড কলেজ, বাংলাদেশের বাণিজ্যিক কেন্দ্রবিন্দু মতিঝিলের কেন্দ্রস্থলে এজিবি কলোনিতে অবস্থিত।  বীর মুক্তিযোদ্ধা মেসবাহ উদ্দিন সাবু ও অন্যান্য  বিশিষ্ট ও আলোকিত ব্যক্তির উদ্যোগে ১৯৮০ সালে প্রতিষ্ঠিত হয়েছিল। বর্তমান মতিঝিল মূল স্কুলটি ছিল প্রধান প্রতিষ্ঠান।   বাসাবো শাখা প্রতিষ্ঠা  ১৯৯৫ সালে মূলস্কুলের পাশাপাশি শাখাস্কুল প্রতিষ্ঠিত হয়, আগে তা শাজাহানপুর পরিচালনা করা হতো যা পরে স্থানান্তর করে বর্তমানে বাসাবোতে স্বভূমিতে কার্যক্রম পরিচালনা করছে।   কলেজ প্রতিষ্ঠা  ১৯৯৪ সাল থেকে কলেজ শাখার কার্যক্রম শুরু হয় এবং বিজ্ঞান, মানবিক ও ব্যবসায় শিক্ষা শাখায় পাঠদান করা হয়।    ভবন প্রাঙ্গণ    মতিঝিল ব্রাঞ্চ  মতিঝিল ব্রাঞ্চ এ ৩ টি ভবন রয়েছে। মূল স্কুল ভবন ৬ তলা বিশিষ্ট, পূর্ব পাশে ভবনটি ৬ তলা বিশিষ্ট লাল রং এ ভবন এবং পশ্চিম পাশে ভবনটি ৯ তলা বিশিষ্ট। ৩ ভবনে মোট ৮০ টি কক্ষ রয়েছে।   বাসাবো ব্রাঞ্চ  বাসাবো শাখাতে নিজস্ব ভবন আছে।   কলেজ  কলেজ শাখটি মতিঝিল শাখা মূল ভবনে পরিচালনা করা হয়। কলেজ শিক্ষক মিলনায়তন ষষ্ঠ তলাতে অবস্থিত।   প্রশাসন  মতিঝিল মডেল স্কুল এন্ড কলেজের ২০২৫ সালে নির্বাচিত এডহক গভর্নিং বডির বর্তমান সদস্যবৃন্দ।  পরিচালনা পর্ষদ  পদ  নাম  সভাপতি  জনাব কে এম আলী আযম শিক্ষক সদস্য  জনাব রোখসানা বেগম অভিভাবক সদস্য  জনাব মো. আবদুল মান্নান সদস্য সচিব ও অধ্যক্ষ জনাব চৌধুরী এমদাদুল করিম শিক্ষক ও কর্মচারী  মোট ৩০৫ জন  অন্যান্য কার্যক্রম   স্কাউট  মতিঝিল মডেল স্কুল এন্ড কলেজ স্কাউট গ্রুপ ৬৯ নং দল বাংলাদেশ স্কাউটের অন্যতম সক্রিয় স্কাউট গ্রুপ। প্রতি বছর আমাদের স্কাউটরা আন্তর্জাতিক/জাতীয়/মেট্রো ক্যাম্পে অংশগ্রহণ করে এবং বিশেষ অবস্থানে স্থান পায়। প্রতি বছর বিপুল সংখ্যক স্কাউট "প্রেসিডেন্টস স্কাউটস অ্যাওয়ার্ড" অর্জন করে।   বার্ষিক অনুষ্ঠানাদি  প্রতি প্রতিবছরে শুরুতে বার্ষিক ক্রীড়া ও সাংস্কৃতিক প্রতিযোগিতা হয়ে থাকে।   মতিঝিল মডেল সায়েন্স ক্লাব  মতিঝিল মডেল সায়েন্স ক্লাব সচল রয়েছে এবং বিভিন্ন পর্যায়ে মেলাতে সদস্যবৃন্দ অংশগ্রহণ করে থাকে।   মতিঝিল মডেল আইটি ক্লাব  তথ্য প্রযুক্তি বিষয় নিয়ে এই ক্লাব করা হয়েছে যার কার্যক্রম বিদ্যমান রয়েছে। তথ্য ও যোগাযোগ বিষয়ের শিক্ষক জনাব শাহজাহান প্রতিষ্ঠনের প্রতিষ্ঠালগ্ন থেকে শিক্ষাদান করছেন। প্রতিষ্ঠানের অন্যতম জনপ্রিয় শিক্ষকের মধ্যে জনাব ফাহাদ ইবনে হাই নিয়মিত ক্লাবে কার্যক্রম সচল রাখেন।   মতিঝিল মডেল ডিবেটিং ক্লাব  মতিঝিল মডেল ডিবেটিং ক্লাব যাত্রা শুরু করে ১৯৮০ সালে। ডিবেটিং ক্লাব নানা ধরনের প্রতিযোগিতার আয়োজন করে থাকে। সব ক্লাবের মধ্যে ডিবেটিং ক্লাব তুলনামূলক সবচেয়ে বেশি স্বয়ংক্রিয়।  মতিঝিল মডেল ল্যাঙ্গুয়েজ ক্লাব এই ক্লাবটি বিভিন্ন ভাষা বিষয়ে দক্ষতা বাড়ানো জন্য করা হয়েছে। অধিক ভাষায় পারদর্শী জনাব আতাউল ক্লাব পরিচালনা করেন। ক্লাবে ইংরেজি, ফ্রেঞ্চ, জার্মান, স্প্যানিশ, ইতালিয়ান, ডাচ, আরবি ভাষার চর্চা হয়।    সহশিক্ষামূলক কার্যক্রম   গ্রন্থাগার  গ্রন্থাগারটি স্কুল প্রাঙ্গণের মতিঝিল ব্রাঞ্চ এ মূল স্কুল ভবনের ২ তলায় অবস্থিত। এখানে বিপুল পরিমাণে গল্প, উপন্যাস, কবিতা, সাধারণ জ্ঞানের বই এবং কিছু পাঠ্য বই রয়েছে।  খেলাধুলা প্রতিষ্ঠান থেকে জাতীয় পর্যায়ে অনুষ্ঠিত সকল ধরনের খেলাধুলায় ছাত্র-ছাত্রীরা অংশগ্রহণ করে থাকে।   ক্যান্টিন  স্কুল প্রাঙ্গণ ক্যান্টিন আছে।  তথ্যসূত্র   আরো পড়ুন    আইডিয়াল স্কুল এন্ড কলেজ  মতিঝিল সরকারি বালক উচ্চ বিদ্যালয়  মতিঝিল সরকারি বালিকা উচ্চ বিদ্যালয়  বিষয়শ্রেণী:ঢাকা জেলার বিদ্যালয় বিষয়শ্রেণী:১৯৮০-এ প্রতিষ্ঠিত শিক্ষাপ্রতিষ্ঠান